ผู้สนับสนุน.. นำสิ่งที่ดีสู่ชีวิต 50 ปี ของ TOSHIBA
ถ้าให้กล่าวถึงผลิตภัณฑ์ของญี่ปุ่น สิ่งที่เราจะนึกถึงเป็นอันดับต้นๆ ก็คือ เครื่องใช้ไฟฟ้า และหนึ่งในนั้นจะต้องมีแบรนด์นี้ TOSHIBA  เรื่องราวของ TOSHIBA และ ปรัชญาการดำเนินธุรกิจของบริษัทนี้ น่าสนใจอย่างไร? ลงทุนแมนจะเล่าให้ฟัง
27 มิ.ย. 2562

ผู้สนับสนุน..
นำสิ่งที่ดีสู่ชีวิต 50 ปี ของ TOSHIBA / โดย ลงทุนแมน
ถ้าให้กล่าวถึงผลิตภัณฑ์ของญี่ปุ่น
สิ่งที่เราจะนึกถึงเป็นอันดับต้นๆ ก็คือ เครื่องใช้ไฟฟ้า
และหนึ่งในนั้นจะต้องมีแบรนด์นี้
TOSHIBA
เรื่องราวของ TOSHIBA และ ปรัชญาการดำเนินธุรกิจของบริษัทนี้ น่าสนใจอย่างไร?
ลงทุนแมนจะเล่าให้ฟัง
TOSHIBA ก่อตั้งเมื่อปี 1875 หรือ 144 ปีที่แล้ว โดยตอนนี้บริษัทมีพนักงานมากถึง 141,256 คนทั่วโลก และสิ่งสำคัญที่ทำให้บริษัทเติบโตได้จนถึงวันนี้ก็เพราะเรื่องการวิจัย โดยบริษัทมีศูนย์ R&D 39 แห่งทั่วโลก แค่ใน R&D อย่างเดียวก็มีพนักงานมากถึง 4,180 คน
ปัจจุบัน TOSHIBA มีรายได้มาจากหลายธุรกิจทั้ง พลังงาน โรงไฟฟ้า สาธารณูปโภค อุปกรณ์อิเล็กทรอนิกส์ แต่ดูเหมือนสิ่งที่เราคุ้นเคยมากที่สุดก็คือ เครื่องใช้ไฟฟ้าของ TOSHIBA..
รู้หรือไม่ว่า มีสินค้าหลายชนิดที่ TOSHIBA ผลิตขึ้นเป็นบริษัทแรกในญี่ปุ่น ยกตัวอย่างเช่น
ปี 1930 ผลิตตู้เย็นและเครื่องซักผ้า
ปี 1931 ผลิตเครื่องดูดฝุ่น
ปี 1955 ผลิตหม้อหุงข้าวไฟฟ้า
ปี 1959 ผลิตไมโครเวฟ
ปี 1961 ผลิตเครื่องปรับอากาศ
ทุกวันนี้ หลายผลิตภัณฑ์ที่เราใช้ในชีวิตประจำวัน จริงๆ แล้วก็มีรากฐานมาจากบริษัทนี้
แต่ที่หลายคนอาจยังไม่รู้ คือ TOSHIBA เกี่ยวข้องกับประเทศไทยในหลายด้าน
โดยบริษัทนี้มีโรงงานที่ใช้เป็นฐานการผลิตในประเทศไทยทั้งหมด 9 แห่ง เพื่อผลิตสินค้า เครื่องครัวต่างๆ และเครื่องใช้ไฟฟ้าในบ้านอีกมากมาย นอกจากนี้ยังมี เซมิคอนดักเตอร์ หลอดไฟ ซึ่งผลิตเพื่อจำหน่ายในประเทศไทย และส่งออกไปจำหน่ายทั่วโลก ภายใต้คำว่า MADE IN THAILAND
แล้วสินค้าอะไรบ้างของ TOSHIBA ที่ผลิตในประเทศไทย?
รู้หรือไม่ว่า TOSHIBA อยู่คู่คนไทยมากว่า 50 ปีแล้ว และ สินค้าชิ้นแรกของ TOSHIBA ที่ผลิตในประเทศไทย คือ พัดลม..
แรกเริ่มมาจาก ดร.กร และท่านผู้หญิง นิรมล สุริยสัตย์ ได้ร่วมลงทุนกับ TOSHIBA ญี่ปุ่น ตั้งบริษัทชื่อ ไทยโตชิบา อุตสาหกรรม จำกัด ผลิตสินค้า พัดลม ต่อมาจึงเริ่มผลิต ตู้เย็น โทรทัศน์ หม้อหุงข้าว มอเตอร์ไฟฟ้า โดยมีบริษัท โตชิบา ไทยแลนด์ เป็นผู้จัดจำหน่าย และวางนโยบายการตลาด
ปัจจุบัน TOSHIBA ในประเทศไทย มีการลงทุนกว่าหมื่นล้านบาทในหลายโครงการ
ซึ่งผลิตภัณฑ์ส่วนใหญ่ เป็นการย้ายฐานการผลิตมาจากประเทศญี่ปุ่น และผลิตเพื่อส่งออกไปจำหน่ายยังต่างประเทศ 
แต่ที่น่าสนใจคือ มีบางสินค้าที่เป็นแนวคิดของคนไทยเช่นกัน ตัวอย่างคือ พัดลมไอออนแฟน ที่สามารถตีตลาด จนกลายเป็นอันดับหนึ่งของตลาดญี่ปุ่น
โดย TOSHIBA มีสินค้าที่ตอบโจทย์ทุกกลุ่ม และครบทุกประเภท
ไม่ว่าจะเป็นสินค้าพรีเมียม เช่น ตู้เย็นมัลติดอร์ เครื่องซักผ้าฝาหน้า เครื่องล้างจาน 
หรือรองรับกลุ่มคนที่รักสุขภาพ ก็จะมีเตาอบไมโครเวฟที่ช่วยสกัดไขมัน เครื่องฟอกอากาศ 
หรือคนที่แคร์เรื่องค่าไฟ ผลิตภัณฑ์โตชิบาหลายตัวเป็น Real Inverter อย่างแท้จริง เช่น เครื่องปรับอากาศ ตู้เย็น และเครื่องซักผ้า
ด้วยยุคสมัยที่เปลี่ยนไป ทำให้ความต้องการของผู้บริโภคก็เปลี่ยนตาม แต่สิ่งที่เป็นจุดเด่นของ TOSHIBA คือความเข้าใจในผู้บริโภค
โดยไม่ใช่แค่เรื่องอำนวยความสะดวกในชีวิตประจำวันเพียงอย่างเดียว แต่ต้องสามารถเติมเต็มความรู้สึก และสร้างแรงบันดาลใจให้ผู้บริโภคในการใช้ชีวิตได้
ซึ่งสอดคล้องกับแคมเปญใหม่ของ TOSHIBA ชื่อ Artful Living เพื่อความมีสุนทรีย์ในชีวิต เพราะชีวิตต้องมีมิติทุกดีเทล ที่เข้าใจในความหลากหลายของลูกค้าแต่ละคน
และนอกจากผลิตภัณฑ์ที่โดดเด่นแล้ว อีกสิ่งหนึ่งที่โตชิบาไม่เคยทิ้ง คือการคำนึงถึงสังคมและประโยชน์ส่วนรวม เริ่มตั้งแต่กระบวนการผลิตสินค้า ส่วนประกอบของสินค้า จะต้องเป็นมิตรต่อสิ่งแวดล้อม หรือมีผลกระทบต่อสิ่งแวดล้อมน้อยที่สุด รวมถึงมีกิจกรรมเพื่อมอบสิ่งดีๆ ให้แก่สังคมในด้านต่างๆ เช่นกัน
ด้านสิ่งแวดล้อม โดยการคืนสมดุลกับธรรมชาติ เช่น การปลูกต้นไม้ ปลูกปะการัง ปลูกป่าชายเลน ปล่อยสัตว์คืนสู่ระบบนิเวศน์ ไม่ว่าจะเป็น ปล่อยช้าง ปล่อยเต่า
การศึกษา เช่น การให้ทุนการศึกษา 26 ปีต่อเนื่อง การมอบผลิตภัณฑ์เพื่อเป็นสื่อการเรียนการสอน
การส่งเสริมศิลปวัฒนธรรม โดยการจัดประกวด และสนับสนุนกิจกรรมทางด้านศิลปะและวัฒนธรรม
และด้านการกีฬา เช่น จัดกิจกรรมโตชิบารัน วิ่งการกุศล ส่งเสริมให้คนออกกำลังกาย
ทั้งหมดนี้เราจะเห็นได้ว่า TOSHIBA เข้าใจผู้บริโภคคนไทยมากว่า 50 ปี ซึ่งมีการจัดกิจกรรมที่ส่งเสริม ปรัชญา นำสิ่งที่ดีสู่ชีวิตมากมาย ทำให้ TOSHIBA เป็นแบรนด์เก่าแต่ไม่แก่ และยังเข้าใจผู้คนทุกรุ่นอยู่เสมอ
เชื่อได้ว่า จากการนำสิ่งที่ดีสู่ชีวิต เติมเต็มด้วย Artful Living จะทำให้ TOSHIBA สามารถตอบโจทย์ไลฟ์สไตล์ของผู้บริโภคแต่ละคน และ สร้างความสุนทรีย์ในการใช้ชีวิตได้อย่างลงตัว..